הנושא: השוואה בין ריכוז אוסמוטי בצמחים מחוף הים ומהגינה
הוכן ע"י יהודית שניצר
הוראות עבודה:
1.	סמן מבחנות במספרים מ-1 עד 16.
2. 	הכן סדרת מיהולים של תמיסת סוכרוזה  M1  במבחנות 1 - 11      
	(M1 , ...........M0.1, 0).
3.	הכן מיצוי מעלים של צמחים שאת ריכוזם האוסמוטי תרצה לבדוק: 
		רסק עלים בעזרת פומפיה (או בבלנדר).
		סנן את המיצוי דרך 3 שכבות של גאזה.	
4.	הכנס 10 מ"ל מיצוי עלים למבחנות 12 -  16 .
5.	הכן 16 כפיסים שווים  מפקעת של תפוח - אדמה.
	 שקול כל אחד, רשום את המשקל בטבלה כמשקל התחלתי.
	הכנס כל כפיס למבחנה המתאימה ורשום לפניך את זמן התחלת הניסוי. 
     המתן חצי שעה ובינתיים הכן טבלה לסיכום תוצאות הניסוי.
6.	כעבור חצי שעה, הוצא את הכפיסים, נגב מעט עם נייר סופג, שקול 
	ורשום בטבלה את  המשקל הסופי.
7. 	חשב את שינוי משקל הכפיסים באחוזים לפי הנוסחה:
												
    שינוי משקל הכפיסים  ב- %  =  100X   (משקל סופי - משקל התחלתי)								     		משקל התחלתי

8. 	צייר עקומת כיול שתראה את השפעת ריכוז תמיסות הסוכרוזה על שינוי 
    משקל הכפיסים ב- %.
9.	חשב את הממוצע הכתתי של שינוי המשקל ב- % וצייר עקומת כיול .
10.	קבע בעזרת עקומת הכיול את הריכוז האוסמוטי היחסי של הצמחים 
     שנבדקו.  (כלומר: לאיזה ריכוז של תמיסת סוכרוזה הם איזוטונים.)

שאלות:

א. 	האם מצאת הבדל בריכוז האוסמוטי בין צמח של חוף הים לבין צמח 
	שגדל בגינה, רחוק מהים?

ב.	מה ההבדל בין עקומת הכיול שציירת עפ"י התוצאות שלך לבין העקומה 
	שצויירה עפ"י התוצאות של כל הכתה?  השווה עם העקומות האישיות 	
	של שאר תלמידי הכתה.

ג.	מה ההסבר לשוני בריכוז האוסמוטי בין צמחים שגדלים ליד הים או רחוק 
	ממנו?

הערות למורה:

א. יש לבדוק את תפוח האדמה לפני עריכת הניסוי, כי יש זנים של תפו"א 	
	שאינם  מגיבים  לשינויים אוסמוטיים.  דרך הבדיקה: שמים כפיס של 
	תפו"א במים  וכפיס שני בתמיסת  סוכרוזה  למשך חצי שעה.  התוצאה 
	הצפויה: הכפיס שבמים יתפח ויהיה קשיח, הכפיס  שבסוכרוזה יהיה רך 
	למגע  וגמיש.

ב.	מומלץ להשתמש בצמחים בשרניים כמו אהל האצבעות, אהל הגבישים, 
	דו-פרק חופי.

ג.	ניתן לשמור את המיצויים במקרר לשימוש חוזר.

ד. 	יש לשטוף את צמחי חוף הים במי ברז לפני עריכת הניסוי כדי להרחיק 	
	את  המלח  שיכול להמצא על העלים כתוצאה מרסס.